גיל אל-עמי

גיל אל-עמי (נולד בשנת 1958) הוא המייסד והעורך הראשי של הירחון "מסע אחר".

ביוגרפיה
אל-עמי נולד בתל אביב, ולמד גאוגרפיה באוניברסיטת תל אביב. 

בשנת 1987 הוא יסד את המגזין מסע אחר, יחד עם טל קלם. בשנים הראשונות יצא לאור אחת לחודשים, ושווק כ״כתב־עת לתרמילאים", במשך הזמן הרחיב המגזין את נושאי הסיקור והחל לפעול תחת הסיסמה "מגזין חובק עולם". בשנת 1992 פרש טל קלם מניהול ומעריכת המגזין.

בתחילת שנות ה-2000 היה "מסע אחר" הירחון הנפוץ בישראל. במקביל הרחיב את תחומי פעילותו והשיק את ירחון הילדים "מסע צעיר", הירחונים "מטיילים" ו"מסע ישראלי", בית ספר לצילום וכן את אתר הנסיעות "מסע אחר ברשת". בשנת 1999, ניסה המגזין אף להשיק ערוץ טלוויזיה בשם "מסע אחר" שיעסוק בתיירות, נופש ופנאי, בשיתוף חברת פריים פלוס תקשורת של היזם רועי רביב, והמפיק שוקי פרידמן. הערוץ חתם על הסכמים לרכישת תוכן מערוצי טלוויזה באירופה וארצות הברית, ועל הסכם השקעה עם אולפני הבירה ירושלים, אך לבסוף לא הושק.

בפברואר 2007 השיק את אתר האינטרנט "מסע אחר אונליין" בהשקעה של 2.5 מיליון שקל. שנה אחר כך מכר את המגזין המודפס למו"ל SBC. מאז ממשיך אל-עמי לנהל את האתר "מסע אחר אונליין".

קישורים חיצוניים
מסע אחר אונליין

הערות שוליים

עיתונאים ישראלים
בוגרי תיכון קוגל
בוגרי אוניברסיטת תל אביב
ישראלים שנולדו ב-1958